всяка вероятност би довела до незабавен и драстичен ценови натиск от КНР, подкрепен със значителни налични запаси и капацитет. Това би принудило промишлеността на Съюза да намали цените или обемите си. Ако промишлеността намали цените си, печалбата ѝ би била заменена от загуби в краткосрочен план. Ако промишлеността загуби от обема на продажбите си, нейните разходи за единица продукция биха се увеличили, с което рентабилността ѝ би спаднала още повече. В дългосрочен план промишлеността на Съюза би трябвало да адаптира (намали) производствения си капацитет.
 (213)
 Като се има предвид относително нестабилното състояние на промишлеността на Съюза, както е обяснено в съображение 201 по-горе, значителното увеличение на текущите обеми на дъмпинговия китайски внос е вероятно да окаже отрицателно въздействие върху промишлеността на Съюза, което да доведе до бързо влошаване на финансовото ѝ положение.
 5.4. Заключение
 (214)
 С оглед на гореизложеното отмяната на мерките по всяка вероятност би довела до незабавен и драстичен натиск от КНР по отношение на цените и обемите поради значителния наличен свободен капацитет. Това би принудило промишлеността на Съюза да намали цените или обемите си. Ако промишлеността намали цените си, печалбата ѝ би била заменена от загуби в краткосрочен план. Ако промишлеността загуби от обема на продажбите си, тя ще загуби пазарен дял и разходите ѝ за единица продукция биха се увеличили, а рентабилността ѝ би намаляла или изчезнала.
 (215)
 Като се има предвид описаното състояние на промишлеността на Съюза, ако срокът на действие на мерките изтече, е вероятно нейното финансово положение бързо да се влоши, независимо дали тя ще избере да се конкурира по отношение на обем или цена. Поради това Комисията заключи, че отмяната на мерките по всяка вероятност би довела до повторно възникване на вреда за промишлеността на Съюза.
 6. ИНТЕРЕС НА СЪЮЗА
 6.1. Предварителни бележки
 (216)
 В съответствие с член 21 от основния регламент Комисията разгледа дали запазването на съществуващите мерки по отношение на КНР би било в противоречие с интереса на Съюза като цяло. Интересът на Съюза беше определен въз основа на оценка на всички различни засегнати интереси, включително тези на промишлеността на Съюза, на вносителите и на ползвателите.
 6.2. Интерес на промишлеността на Съюза
 (217)
 През разглеждания период промишлеността на Съюза отново е започнала да реализира печалби. В случай че мерките бъдат отменени, промишлеността на Съюза би била поставена в много по-лошо положение, както е описано в раздел 5 по-горе (вероятност за повторно възникване на вредата). Като се вземат предвид очакваните обеми и цени на вноса на разглеждания продукт от КНР, промишлеността на Съюза би била изложена на сериозен риск по отношение на по-ниските продажни цени (понижаване на цените) и вероятна работа на загуба (вж. съображение 212). Новите инвестиции, целящи укрепване на дружествата и повишаване на тяхната конкурентоспособност на пазара на сходния продукт, също биха били възпрепятствани.
 (218)
 Следователно продължаване на срока на мерките би било в интерес на промишлеността на Съюза, която в този случай ще може да продължи да се възстановява от въздействието на непрекъснатия дъмпинг. Обратно, прекратяването на срока на действие на мерките би спряло възстановяването на промишлеността на